

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ**

**ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ ΠΕΛΟΠΟΝΝΗΣΟΥ**

**Δ/ΝΣΗ Δ/ΘΜΙΑΣ ΕΚΠ/ΣΗΣ ΛΑΚΩΝΙΑΣ**

**2ο ΓΥΜΝΑΣΙΟ ΣΠΑΡΤΗΣ**

**Ταχ. Δ/νση :** Κ. Παλαιολόγου 1 ΤΚ 23100 Σπάρτη

**Πληροφορίες :** Κων/νος Π. Γιαννουλέας

**Τηλέφωνο :** 2731028772

**Fax :** 2731028669

**E-mail :** *mail@2gym-spartis.lak.sch.gr*

**ΕΝΗΜΕΡΩΤΙΚΟ ΣΗΜΕΙΩΜΑ - Υ.Α. 79942/ΓΔ4/31-05-2019**

1. **Φοίτηση \_ Απουσίες (άρθρο 28)**

Η φοίτηση στη δευτεροβάθμια εκπαίδευση, σύμφωνα με τη Πολιτεία είναι επιβεβλη­μένη και υποχρεωτική. Ως εκ τούτου, οι απουσίες που πραγματοποιούνται δρουν σε βάρος της εκπαίδευσης των μαθητών και της μόρφωσης τους.

Με την υπουργική απόφαση 79942/ΓΔ4/31-05-2019, καταργείται η διάκριση των απουσιών **σε δικαιολογημένες και αδικαιολόγητες**. Το όριο των απουσιών που δικαιούται ένας μαθητής/τρια στη διάρκεια της σχολικής χρόνιας για τα Γυμνάσια Λύκεια, είναι 114 απουσίες.

Από το τρέχον διδακτικό έτος **επαρκής** χαρακτηρίζεται η φοίτηση μαθητή/τριας, εφόσον το σύνολο των απουσιών δεν υπερβαίνει τις εκατόν δεκατέσσερις (114). Εάν τις υπερβαίνει, η φοίτηση χαρακτηρίζεται **ανεπαρκής**και ο/η μαθητής/τρια είναι υποχρεωμένος/η να επαναλάβει τη φοίτηση στην ίδια τάξη.

1. **Ενημέρωση γονέων για απουσίες (άρθρο 29)**

Οι κηδεμόνες των μαθητών/τριών επιβάλλεται να ενημερώνουν άμεσα το σχολείο για

**κάθε** απουσία του/της μαθητή/τριας.

Το σχολείο, ενημερώνει τους κηδεμόνες (τηλεφωνική κλήση, μήνυμα σταλμένο από λογαριασμό του σχολείου στο ηλεκτρονικό ταχυδρομείο ή με μήνυμα (SMS) στο κινητό τηλέφωνο των κηδεμόνων, επιστολή), και να φροντίζουν να πληροφορούνται τους λόγους απουσίας των μαθητών/τριών.

1. **Παιδαγωγικά μέτρα και ενέργειες παιδαγωγικού χαρακτήρα (άρθρο 31)**

Ο Σύλλογος Διδασκόντων/ουσών έχει την παιδαγωγική ευθύνη να προβαίνει σε ενέργειες και να εφαρμόζει πρακτικές για τη δημιουργία στο σχολείο του κλίματος που απαιτείται για την υλοποίηση των στόχων της εκπαίδευσης και για τη διαπαιδαγώγηση των μαθητών έτσι, ώστε να σέβονται τους διαφορετικούς ρόλους και να αναγνωρίζουν την ανάγκη τήρησης των κανόνων.

Στις περιπτώσεις των μαθητών/τριών που δε βελτιώνουν τη συμπεριφορά τους ο Σύλλογος Διδασκόντων/ουσών προβαίνει στη λήψη μέτρων, τα οποία είναι: α) προφορική παρατήρηση, β) επίπληξη, γ) αποβολή από τα μαθήματα μίας (1) ημέρας, δ) αποβολή από τα μαθήματα δύο (2) ημερών, ε) αλλαγή σχολικού περιβάλλοντος.

Εάν μαθητής/τρια παρακωλύει τη διεξαγωγή μαθήματος, είναι δυνατόν να του/της επιβληθεί προφορική παρατήρηση και να απομακρυνθεί από την αίθουσα διδασκαλίας, οπότε απασχολείται με την ευθύνη του/της Διευθυντή/ντριας του σχολείου, λαμβάνοντας απουσία.

Σε περίπτωση επαναλαμβανόμενων ωριαίων απομακρύνσεων και πάντως μετά από τρεις απομακρύνσεις από τον/την ίδιο/α διδάσκοντα/ουσα ή πέντε συνολικά, το Συμβούλιο του Τμήματος εξετάζει τους ενδεδειγμένους χειρισμούς.

Οι μαθητές/τριες που αποβάλλονται παραμένουν τις ημέρες της αποβολής στο σχολείο, οι ώρες απουσίας τους από την τάξη καταχωρίζονται και απασχολούνται με ευθύνη του/της Διευθυντή/ντριας του σχολείου. Η μορφή της απασχόλησης εντός του σχολείου καθορίζεται από το όργανο που αποφάσισε το συγκεκριμένο παιδαγωγικό μέτρο.

1. **Διαγωγή (Άρθρο 32)**

Η διαγωγή κάθε μαθητή/τριας χαρακτηρίζεται ως «εξαιρετική», «καλή» ή «μεμπτή» ως εξής:

α) «Εξαιρετική» χαρακτηρίζεται η διαγωγή του/της μαθητή/τριας, όταν τηρεί απολύτως τους κανόνες της σχολικής ζωής.

β) «Καλή» χαρακτηρίζεται η διαγωγή του/της μαθητή/τριας, όταν υπάρχουν παρεκκλίσεις από την τήρηση των κανόνων της σχολικής ζωής.

γ) «Μεμπτή» χαρακτηρίζεται η διαγωγή μαθητή/τριας όταν αυτός/ή αποκλίνει από την προσήκουσα διαγωγή σε βαθμό ανεπίτρεπτο, αλλά κρίνεται ότι είναι δυνατή η επανόρθωση της παρέκκλισης αυτής εντός του ίδιου σχολικού περιβάλλοντος.

δ) Όταν κρίνεται ότι η απόκλιση από την προσήκουσα διαγωγή δεν είναι δυνατόν να επανορθωθεί εντός του ίδιου σχολικού περιβάλλοντος, ο/η μαθητής/τρια υποχρεώνεται σε αλλαγή σχολικού περιβάλλοντος, με τη διαδικασία που περιγράφεται στην περιπτ. δ της παρ. 3 του άρθρου 31, ώστε σε ένα νέο σχολικό περιβάλλον να δοθεί η ευχέρεια βελτίωσης της διαγωγής του/της.

Σπάρτη 17 Σεπτεμβρίου 2019

Ο Διευθυντής

Κων/νος Π. Γιαννουλέας

Ναυπηγός – Μηχανολόγος Μηχανικός ΠΕ82